एमपी बाग में दशहत फैलाने के बाद बदमाश करमन टोला होते हुए उदवंतनगर के जीरोमाइल स्थित महिंद्रा ट्रैक्टर के शोरूम में पहुंचे। वहां शोरूम के मालिक भाजपा नेता प्रेम पंकज के कर्मचारियों को ललकारते हुए पूंछा कि “बताओ तुम्हारा मालिक कहां है?” कर्मचारी ने चैंबर की ओर इशारा किया तो बदमाश ने ताबड़तोड़ गोलियां चलाना शुरु कर दी। एक गोली जगदीशपुर थाना क्षेत्र के निवासी राजकुमार मिश्रा के बेटे विपुल मिश्रा को लगी, जो शोरूम पर अकाउंटेंट है। दूसरी गोली काउंटर में लगे शीशे को छेद करते हुए सिंगही गांव निवासी कर्मचारी सरोज रंजन के पेट में लगी। घटना को अंजाम देने के बाद बदमाश शोरूम कर्मचारियों को चेताते हुए बोले कि मालिक से कह देना कि हीरो आया था। यह कहकर दोनों बाइक पर बैठकर जगदीशपुर की ओर भाग गए। घटना के बाद घायलों को इलाज के लिए बाबू बाजार स्थित डॉक्टर विकास सिंह के प्राइवेट क्लीनिक में ले जाया गया। रास्ते में ही विपुल मिश्रा ने दम तोड़ दिया। दूसरे घायल टाउन थाना क्षेत्र के सिंगही गांव निवासी सरोज रंजन का इलाज उन्हीं के क्लीनिक में चल रहा है। घटना की जानकारी मिलते ही एसपी अवकाश कुमार एवं एसडीपीओ पंकज कुमार जीरो माइल स्थिति महिंद्रा के शोरूम में पहुंचे और कर्मचारियों से बारी-बारी से पूछताछ शुरू की। घटनास्थल से पुलिस ने 4 खोखा बरामद किया था। रंगदारी के लिए शोरूम पर हमला